Čerepovecas Ledus pils
Čerepovecas Ledus pils ir daudzfunkcionāla halle, kas atrodas Čerepovecā, Krievijā. Arēna ir Kontinentālās hokeja līgas kluba Čerepovecas "Severstal", kā arī tās jauniešu kluba Čerepovecas "Almaz", mājvieta. Lēmums par halles būvniecību tika pieņemts jau 2003. gadā, taču būvniecības darbi tika uzsākti vien 2005. gada 8. aprīlī. Halle tika atklāta 2006. gada 4. novembrī, un pirmā hokeja spēle tajā tika aizvadīta jau 15. novembrī.